**Obecné zastupiteľstvo v Zamarovciach v súlade s § 11 ods. 4 písm. g./ zákona SNR č. 369/1990 Zb. o obecnom zriadení v znení neskorších predpisov a v súlade § 26 ods. 3 a § 27 ods. 3 zákona č. 50/76 Zb., o územnom plánovaní a stavebnom poriadku v znení neskorších predpisov / stavebný zákon/**

Vydáva

**Všeobecne záväzné nariadenie č. 5/2017 o Územnom pláne obce Zamarovce**

**Článok 1**

*Účel všeobecne záväzného nariadenia*

Všeobecne záväzným nariadením /ďalej len VZN/ sa vyhlasuje **Záväzná časť ÚPN obce Zamarovce,** schváleného Obecným zastupiteľstvom v Zamarovciach na svojom zasadnutí **dňa 10.10.2017, uznesením č. 60/2017.**

**Článok 2**

*Rozsah platnosti*

VZN je platné pre územie obce Zamarovce, k.ú. Zamarovce v zmysle grafickej prílohy.

**Článok 3**

*Uloženie dokumentácie*

Dokumentácia schváleného Územného plánu obce Zamarovciach **je uložená a možno do nej nahliadnuť** na Obecnom úrade v Zamarovciach a Okresnom úrade Trenčín - Odbor výstavby a bytovej politiky – oddelenie územného plánovania

**Článok 4**

*Trvalé vystavenie dokumentácie*

**Hlavný výkres ÚPN obce Zamarovce**  je trvalo vystavený na nahliadnutie verejnosti v priestoroch OcÚ Zamarovce a v kompletnej grafickej a textovej podobe na webovej stránke obce Zamarovce – [www.obeczamarovce.sk](http://www.obeczamarovce.sk)

**Článok 5**

*Obsah VZN*

1./ Nedeliteľnú súčasť tohto VZN tvorí **Záväzná časť ÚPN obce Zamarovce** v plnom rozsahu.

2./ Nedeliteľnú súčasť tohto VZN tvoria **hlavné výkresy Grafickej časti ÚPN obce Zamarovce** , pričom každý z výkresov musí byť označený schvaľovacou doložkou s číslom uznesenia, dátumom schválenia a podpisom štatutára obce Zamarovce

**Článok 6**

*Záverečné ustanovenia*

1./ VZN č. 5/2017 bolo schválené Obecným zastupiteľstvom v Zamarovciach dňa 10.10.2017

 a nadobúda účinnosť pätnástym dňom od vyvesenia na úradnej tabuli obce.

 Stanislav **Č e r v e ň a n**

 Starosta obce Zamarovce

Vyvesené dňa: 11.10.2017.

Zvesené dňa: 26.10.2017.